শ্যামা সিং

শ্যামা সিং (জন্ম: ২৬ নভেম্বর ১৯৪২ – ১১ সেপ্টেম্বর ২০১৭) ছিলেন একজন ভারতীয় রাজনীতিবিদ এবং ঔরঙ্গবাদের (বিহার) (লোকসভা নির্বাচনী এলাকা) থেকে প্রাক্তন সংসদ সদস্য। নাগাল্যান্ড ও কেরালার প্রাক্তন রাজ্যপাল এবং বিহারের একই নির্বাচনী এলাকা থেকে ১৪তম লোকসভায় নির্বাচিত নিখিল কুমারের সাথে তিনি বিবাহবন্ধনে আবদ্ধ হন। ভারতের তৎকালীন প্রধানমন্ত্রী রাজীব গান্ধীর সাথে দিল্লিতে একটি সামাজিক অনুষ্ঠানে দেখা হওয়ার পর তাঁর উদ্যোগে শ্যামা কংগ্রেসে যোগদান করেন। একজন সংসদ সদস্য হিসেবে, তাঁর প্রধান কৃতিত্ব ছিল নবীনগর সুপার থার্মাল পাওয়ার প্রকল্পটি পুনরুজ্জীবিত করা, যেটি তাঁর শ্বশুর এবং বিহারের প্রবীণ নেতা প্রয়াত সত্যেন্দ্র নারায়ণ সিনহা ১৯৮৯ সালে বিহারের তৎকালীন মুখ্যমন্ত্রী থাকাকালীন কল্পনা করেছিলেন। শ্যামা সিং বিহার প্রদেশ কংগ্রেস কমিটির সহ-সভাপতিও ছিলেন।

 প্রাথমিক জীবন 
শ্যামা ভারতীয় সিভিল সার্ভিস অফিসার স্যার টি পি সিংয়ের কন্যা। স্যার সিং স্বাধীন ভারতের প্রথম অর্থ সচিব হিসেবেও দায়িত্ব পালন করেছিলেন। তাঁর মা মাধুরী সিং, পূর্ণিয়া থেকে দুইবার সংসদ সদস্য হয়েছিলেন। শ্যামা পাটনা থেকে তাঁর স্কুল শিক্ষা সম্পন্ন করেন। এরপর তিনি ইন্দ্রপ্রস্থ কলেজ ফর উইমেন থেকে ইতিহাসে স্নাতক ডিগ্রি অর্জন করেন। তাঁর বড় ভাই প্রাক্তন আমলা এবং রাজ্যসভার সাংসদ এন কে সিং (১৯৬৪ ব্যাচের বিহার ক্যাডারের আইএএস অফিসার) ভারতের রাজস্ব সচিব এবং ভারতের প্রধানমন্ত্রীর প্রধান সচিব হিসেবেও দায়িত্ব পালন করেছেন। তাঁর ছোট ভাই উদয় সিংও দুবার লোকসভায় বিহারের পূর্ণিয়া লোকসভা কেন্দ্রের প্রতিনিধিত্ব করেছিলেন। তাঁর শ্বশুর এবং বিহারের প্রাক্তন মুখ্যমন্ত্রী প্রয়াত ছোটে সাহেব (এস এন সিনহা)ও লোকসভায় টানা সাতবার ঔরঙ্গাবাদ (বিহার) (লোকসভা কেন্দ্র) থেকে প্রতিনিধিত্ব করেছিলেন।

 নাগাল্যান্ডের ফার্স্ট লেডি 
শ্যামার স্বামী নিখিল কুমার ২০০৯ সালের ১৫ই অক্টোবর তারিখে নাগাল্যান্ডের রাজ্যপাল হিসেবে পদ ও গোপনীয়তার শপথ গ্রহণ করেন এবং শ্যামা নাগাল্যান্ডের ফার্স্ট লেডি হন। বাগানের বিষয়ে শ্যামা একজন বিশেষজ্ঞ ছিলেন, ২৮ আকবর রোডে অবস্থিত তাঁর বাগানের জাঁকজমক অসাধারণ ছিল, তাঁর পরিবার প্রায় ৩০ বছর ধরে এই স্থানে বসবাস করে এসেছে। এটি সর্বদা দিল্লির সমস্ত ফুলের প্রদর্শনীতে পুরস্কার জিতেছে।

 কেরালার ফার্স্ট লেডি 
২০১৩ সালে নিখিল কুমার কেরালার রাজ্যপাল নিযুক্ত হলে শ্যামা কেরালার ফার্স্ট লেডি হন।

 সংসদ সদস্য 
বিহারের একটি বিখ্যাত আমলা পরিবারের সন্তান শ্যামা ১৯৯৯-২০০৪ সাল পর্যন্ত লোকসভায় ঔরঙ্গাবাদ সংসদীয় আসন থেকে সফলভাবে প্রতিদ্বন্দ্বিতা করেছিলেন এবং প্রতিনিধিত্ব করেছিলেন। একজন সাংসদ হিসেবে, তিনি স্কুল ও মহিলা কলেজে বেশ কয়েকটি উন্নয়নমূলক প্রকল্প শুরু করেছিলেন এবং জেলায় একটি নতুন কম্পিউটার কেন্দ্র স্থাপন করা হয়েছিল। [ তথ্যসূত্র প্রয়োজন ]

 মৃত্যু 
দীর্ঘ অসুস্থতার পর ২০১৭ সালের ১১ই সেপ্টেম্বর ভোররাতে দিল্লির এসকর্টস ফোর্টিস হাসপাতালে চিকিৎসাধীন অবস্থায় শ্যামা সিং মারা যান। তৎকালীন কংগ্রেস প্রধান সোনিয়া গান্ধী গভীর শোক প্রকাশ করে তাঁর বার্তায় মন্তব্য করেন, "(শ্যামা) সিং অত্যন্ত নিষ্ঠার সাথে জনগণের সেবা করেছেন এবং ঔরঙ্গাবাদের জনগণের কল্যাণে তাঁর উল্লেখযোগ্য অবদান কখনও ভোলা যাবে না।" বিহারের মুখ্যমন্ত্রী নীতিশ কুমার তাঁর শোক বার্তায় বলেছেন যে সিং একজন জনপ্রিয় রাজনীতিবিদ এবং একজন বিশিষ্ট সমাজকর্মী ছিলেন।

 তথ্যসূত্র 

 সূত্র 

 মেরে সংসার, ডঃ অনুগ্রহ নারায়ণ সিনহার একটি আত্মজীবনী
 অনুগ্রহ অভিনন্দন গ্রন্থ সমিতি। 1947 অনুগ্রহ অভিনন্দন গ্রন্থ। বিহার
 অনুগ্রহ নারায়ণ শতবর্ষ উদযাপন কমিটি। ১৯৮৭। বিহার বিভূতি : বৈকতি অর কৃতি, বিহার ।
 বিমল প্রসাদ (সম্পাদক)। ১৯৮০। একজন বিপ্লবীর অনুসন্ধান: জয়প্রকাশ নারায়ণের নির্বাচিত লেখা। অক্সফোর্ড ইউনিভার্সিটি প্রেস, দিল্লি ।

 আরও দেখুন 

 সিস্টার্স আণ্ডার দ্য স্কিন
 রাজ্যপাল, মুখ্যমন্ত্রী ও সাংসদ শ্যামা সিং-এর মৃত্যুতে শোক প্রকাশ করেছেন।
 প্রাক্তন সাংসদ শ্যামা সিং আর নেই প্রাক্তন সাংসদ শ্যামা সিং মৃত
 শ্যামা সিং
 রাজ্যপাল নিখিল কুমার-পরিচয়
 নীতীশ শ্যামা সিংয়ের মৃত্যুতে শোকপ্রকাশ করেছেন

বিষয়শ্রেণী:লোকসভার নারী সদস্য
বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী
বিষয়শ্রেণী:বিহারের লেখিকা
বিষয়শ্রেণী:পাটনার লেখক
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:বিহারের লোকসভা সদস্য
বিষয়শ্রেণী:পাটনার রাজনীতিবিদ
বিষয়শ্রেণী:১৯৪২-এ জন্ম
বিষয়শ্রেণী:ত্রয়োদশ লোকসভার সদস্য
বিষয়শ্রেণী:বিহারের রাজনীতিতে নারী
বিষয়শ্রেণী:২০১৭-এ মৃত্যু
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ